b'\n_START_ARTICLE_\nKrol Ko\n_START_PARAGRAPH_\nKrol Ko (khmer: \xe1\x9e\x94\xe1\x9f\x92\xe1\x9e\x9a\xe1\x9e\xb6\xe1\x9e\x9f\xe1\x9e\xb6\xe1\x9e\x91\xe1\x9e\x80\xe1\x9f\x92\xe1\x9e\x9a\xe1\x9f\x84\xe1\x9e\x9b\xe1\x9e\x82\xe1\x9f\x84) i Angkor, Kambodsja, er et buddhistisk tempel bygget p\xc3\xa5 slutten av det 12. \xc3\xa5rhundre i kong Jayavarman VIIs regjeringstid. Det er nord for Neak Pean, omtrent midtveis mellom Preah Khan og Ta Som._NEWLINE_Krol Ko er et lite tempel, de indre av de to veggene som omgir tempelet m\xc3\xa5ler bare 35 x 25 meter, og det er kun den innerste som har en gopura. Denne befinner seg p\xc3\xa5 \xc3\xb8stveggen. Tempelet er i d\xc3\xa5rlig forfatning, blant annet har det sentrale t\xc3\xa5rnet rast sammen.'